བྲན་གྱི་དཀྱིལ་འཁོར་གྱི་ཆོ་ག་ནི། དེ་དང་འདྲ་བ་ལ། ༀ་བཱ་རཱ་ཧ། དཾཥྚིད་ཀ་ཏ་བི་ག་ཏོ།
དྷ་ར་སརྦ་ན། ཁ་ན་ཁ་ན་ཧཱུྃ་ཕཊ། ༀ་སརྦ་མ་ར་ར་ཊ་ཧཱུྃ་ཕཊ། ༀ་བི་ཀ་ཏཾ་ཀ་ཏཾ། ཥྚི་བིན་དྷ་ཧཱུྃ་
ཕཊ། ༀ་མཧཱ་མ་ཎི་ཧ་ར་ཧ་ར་ཧཱུྃ་ཕཊ་ཞེས་པ་དང༌། དཀྱིལ་འཁོར་གྲུ་གསུམ་པ་བྲིས་ལ།
མངོན་གསུམ་དུ་བྱེད་པའི་ཕྱག་རྒྱས་ཞུགས་ནས་གར་གྱིས་ཕྱག་རྒྱ་བཅིངས་པ་བསླབས་ཏེ།
-92-

སྔགས་ལ་འཇུག་པའི་སྒོ་ལས། ཁམས་གསུམ་རྣམ་རྒྱལ་གྱི་ཆོས་སྐོར། ༤༦༽
གར་གྱི་མཆོད་པ་ནི། དབུས་ཀྱི་རྡོ་རྗེ་ལ་མཆོད་པ་དང༌། བློན་པོའི་དཀྱིལ་འཁོར་གྱི་ཆོག་ནི། དེ་
དང་འདྲ་བ་ལ། མ་རུངས་ཐམས་ཅད་ཟ་བའི་ཕྱིར། །ལྷ་ཀུན་གྱིས་ནི་བྱས་པ་སྟེ། །ཕྱག་རྒྱ་
འདེབས་པ་དེའི་ཕྱིར། །བསྒོམས་པས་ཀྱང་ནི་བསྒྲུབ་པར་བྱ། །ཞེས་པ་ལ་སོགས་པའི་ཚུལ་
གྱིས། ཨོཾ་བཛྲ་ཀྲོ་དྷ་ར་ལི་ཧཱུཾ་ཕཊ། ཨོཾ་བཛྲ་ཙཀྲ་ཙྪིན་དྷ་ཧཱུྃ་ཕཊ། ༀ་ཤནྟི་ཧཱུཾ། ཨོཾ་བཛྲ་མུཥི་ཧ་ན་
ཤིན་ད་ན་ཧཱུྃ་ཕཊ། ༀ་ཀུ་མ་ར་ཧ་བི་ཥ་གྷན་ཏི་ཀི་ར་ཎ་ར་ཎ་ཙ་ལཱ་ཡ་སརྦ་ན་ཏུཥྚི་ཎ་ཧཱུྃ་ཕཊ།
ཞེས་པ་དང་། དཀྱིལ་འཁོར་གྲུ་བཞི་པ་སྒོ་བཞི་པའི་བསྐོར། འཁོར་ལོ་ལ་སོགས་པ་བྲི་བ་དང་།
དེའི་དབུས་སུ་ཁྲོ་མོའི་མི་ལག་ཏུ་རྡོ་རྗེའི་གསལ་ཕུར་ཅན་བཞག་ལ། བྷྱོཿ༔བྷྱོཿཞེས་པས་འཇུག་
པ་དང༌། ཁྲོ་མོའི་དཀྱིལ་འཁོར་གྱི་ཆོག་ནི། དེ་དང་འདྲ་བ་ལ། ༀ་ཨ་མྲྀ་ཏེ་ཧཱུཾ་ཕཊ། ཨོཾ་སྭ་མྱ་ཀྲོ་
དྷེ་ཧཱུྃ་ཕཊ། ༀ་རཏྣ་དྷ་རི་ན་ཧ་ན་ཧཱུྃ་ཕཊ། ༀ་པིཾ་ག་ལི་ཧཱུཾ་ཕཊ། ཞེས་དཀྱིལ་འཁོར་ཟུར་བརྒྱད་
པ་བྲིས་ཏེ། དེའི་དབུས་སུ་རྡོ་རྗེ་བཞག་གོ། ཆ་བཞི་བགོས་པ་རྣམས་ལ་བཞི་པོ་རིམ་གྱིས་
བཞག་པའོ། །ཚོགས་ཀྱི་གཙོ་བོའི་དཀྱིལ་འཁོར་གྱི་ཆོ་ག་ནི། དེ་དང་འདྲ་བ་ལ། ༀ་ཁརྒ་ལི་རི་
ནི་ཧཱུཾ། ༀ་ཨ་ཤ་སི་བ་དྷ་ནི་ར་མ་ཧོ། ༀ་པ་ཤ་ས་མ་ཡེ་ཧཱུཾ། ༀ་སརྦ་ར་མ་ཎི་རི་ཏི་པྲཱ་ཡེ་ཧོ། ཞེས་
པ་དང་། དཀྱིལ་འཁོར་ཟླུམ་པོ་སྒོ་བཞི་པ་དབུས་སུ་སེ་རལ་སྲད་བུ་བྱས་ཏེ། ཕྱིའི་དཀྱིལ་
འཁོར་དེ་བཞིན་དུ་ཟླུམ་པོར་ཐིག་བཞི་རིམ་དུ་བཏབ་པ་ལ། དེའི་དབུས་སུ་གནོད་སྦྱིན་གྱི་
གདོང་བྲི་ཞིང༌། ཤར་ནས་ཕྱོགས་བཞིར་རྡོ་རྗེ་མངག་གཞུག་མ་བྲི་བའམ་བཞག་སྟེ་སྔགས་
འདི་ཐང་ཅིག་བཟླས་པས་ཐམས་ཅད་ཁུགས་སོ། །དེ་ནས་གདོང་གཡོགས་ནས་ལག་པ་
གཉིས་ཀྱིས་རྐང་པའི་མཐེ་བོང་བཟུང་སྟེ་ཕྱག་འཚལ་ནས། སྐྱིལ་མོ་ཀྲུང་གིས་གར་བྱེད་ཅིང་
ཞུགས་ལ་དབབ་བོ། །དེ་ནས། སརྦ་མཱ་ར་ཡ་ཁཱ་པཱི་བ་ད་ཧི་པ་ར་ས་མ་ཡ་ཧོ། ཞེས་པས་དམ་
ཚིག་བྱིན་ལ། གླུ་གར་དང༌། སིལ་སྙན་དང༌། ཟས་དང་སྐོམ་གྱིས་ཚིམ་པར་བྱས་ལ་དྲིལ་བུས་
ཕབ་སྟེ། དེ་ནས་དངོས་གྲུབ་ཐམས་ཅད་དང་། བདེ་བ་ཐམས་ཅད་དང་། ཕུན་སུམ་ཚོགས་པ་
-93-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐམས་ཅད་རྙེད་ནས་རྣལ་འབྱོར་དང་ནམ་མཁའ་ལ་འགྲོ་བ་ཐམས་ཅད་ལ་སོགས་པ་ཡང་ཐོབ་
བོ། །ཕོ་ཉའི་དཀྱིལ་འཁོར་གྱི་ཆོ་ག་ནི་དེ་དང་འདྲ་བ་ལ། ༀ་བྷྱོཿ། ༀ་ཀ་ལི་མ་ར་ནི། ༀ་བཛྲ་སི་
ཧ་ན་སརྦ་ན་ཊཱི་མ། ༀ་བུ་ཐ་ཎེ་ཐ། ༀ་མཧཱ་ཀ་ར་བ་ག་ཏྲེ་ཧཱུྃ་ཕཊ། ཞེས་པ་དང༌། དཀྱིལ་འཁོར་
གྲུ་ལྔ་པར་བྲིས་ཏེ། རྡོ་རྗེ་གྲྭའི་དབུས་སུ་བཞག་གོ། བཞིར་ནི་རྡོ་རྗེ་ཕོ་ཉ་མོ་བཞག་པ་དང༌།
བྲན་མོའི་དཀྱིལ་འཁོར་གྱི་ཆོ་ག་ནི། དེ་དང་འདྲ་བ་ལ། ༀ་བཱ་ཧ་རི་བཛྲ་མུ་ཁི་ཏྲི་ཏྲོ་ཏཱ་ར་བ་ཏ་
ལཾ་ས་ཡ་མ་ནུ་སྨ་ར་ཨ་བྷི་ཥ་ཧཱུྃ་ཕཊ། ༀ་ཀཱ་ལི་ཀཱ་པཱ་ལཱི་མཱ་མ་དྷི་ར་ཎཱི། ཀ་ཊ་ཀ་ཊ་མ་ཊ་མ་ཊ་
བྷི་མ་རཱ་ཡ། སརྦ་མཱ་ར་ཧཱུྃ་ཕཊ། ༀ་པཱུ་ཏ་ནི་ཨུ་ཙུ་སྤ་རུ་ཏྲཱ་ཁ་ཏ། སརྦ་ན་ཤོ་ཥ་ཡ་སྭཱཧཱ། ཨོཾ་མ་ཀ་
རུ་མུ་ཥི། ཧ་ར་ཧ་ར་ཧཱུཾ་ཕཊ། ཞེས་དང་། དཀྱིལ་འཁོར་གྲུ་བཞི་ལ་སྒོ་བཞིར་བྲིས་ནས། དེའི་
དབུས་སུ་རྡོ་རྗེ་བྲིས་ཏེ། དེ་བཞིན་དུ་གར་གྱིས་མཆོད་པའོ། །དེ་ལྟར་རྒྱུད་ཉིད་ལས་གསུངས་
སོ། །
དེ་རྣམས་ཀྱི་ལག་ཏུ་བླང་པའི་སྒྲུབ་བྱེད་ནི་འཇིག་རྟེན་པ་རྣམས་ཀྱི་ཕྱག་རྒྱ་ནི་འཇིག་
རྟེན་པའི་ཁུ་ཚུར་ལས་བྱུང་སྟེ། རྡོ་རྗེའི་ཁུ་ཚུར་ནི་རྡོ་རྗེ་བཅིང་པ་ལས་གཡོན་པའི་མཐེ་བོང་ནང་
དུ་བཅུག་པས་མཐེའུ་ཆུང་དང་སྲིན་ལག་གི་བར་དུ་བཙིར་བ་བསྡམ་པར་བྱའོ། །དེ་ལ་ཕྱག་
རྒྱའི་སྙིང་པོ་ནི་ལན་འབུམ་འབུམ་བཟླས་ཏེ་བསྒྲུབ་བོ། །ཨོཾ་བཛྲ་མུ་ཏྲ་ཧཱུཾ། རྡོ་རྗེའི་ཁུ་ཚུར་
གཉིས་སུ་བྱས་ཏེ། གཡས་པས་མཚན་མ་ཇི་ལྟར་འཛིན་པ་བཞིན་དུ་བཟུང་ངོ༌། །མ་རྣམས་
ཐམས་ཅད་ཀྱི་ཕྱག་རྒྱ་བཅིང་པ་ནི། དེ་བཞིན་དུ་རྡོ་རྗེ་ཁུ་ཚུར་ལས་གཡོན་པ་རྡོ་རྗེ་ཁུ་ཚུར་གྱི་
མཛུབ་མོ་སྒྲེང་པ་སྟེ། དུར་ཁྲོད་དམ། ཚོགས་ཀྱི་གནས་སུ་རྡོ་རྗེ་ཁྲོ་བོའི་མཛུབ་མོས་མི་ཁྲག་
ཐིགས་པ་གསུམ་ཁར་བླུགས་པ་མྱངས་ནས་མི་རོ་མ་རྨས་ཤིང་མ་ཉམས་པ་རྐང་པ་གཡོན་
པས་མནན་ཏེ་བརྒྱ་བཟླས་ན་ནམ་མཁའ་ལ་འགྲོ་བ་དང༌། མི་སྣང་བར་འགྱུར་བ་དང༌། ཁྱད་མ་
ཐམས་ཅད་དབང་དུ་འགྱུར་རོ། །ཚོགས་དེ་དག་ཐམས་ཅད་ཀྱི་དབང་པོར་འགྱུར་རོ། །ཐག་
-94-

སྔགས་ལ་འཇུག་པའི་སྒོ་ལས། ཁམས་གསུམ་རྣམ་རྒྱལ་གྱི་ཆོས་སྐོར། ༤༦༽
འཛུད་པ་དང༌། ཕན་འདོགས་ནུས་པར་འགྱུར་རོ། །ནམ་མཁའི་འགྲོ་མའི་བདེ་བ་མཆོག་
ཐམས་ཅད་དང་། རྟོག་པ་ཐམས་ཅད་དང་། ལས་ཐམས་ཅད་དང༌། ཕྱག་རྒྱ་ཐམས་ཅད་འགྲུབ་
པར་འགྱུར་རོ། །དེ་ནས་ཁྲོ་བོའི་ཁུ་ཚུར་སྒྲུབ་པའི་སྙིང་པོ་འདི་ཡིན་ནོ། །ཨེ་བཛྲ་ར་ལི། ཕྱག་རྒྱ་
བཅིང་པའི་བར་དུ་བྱའོ། །ཕྱིའི་རྡོ་རྗེ་རིགས་ཀྱི་མྱུར་དུ་འགྲུབ་པར་གྱུར་བ་ནི། སངས་རྒྱས་
མཆོད་ཅིང་དེ་བཞིན་དང༌། །ཕྱག་ན་རྡོ་རྗེའི་བརྟུལ་ཞུགས་བརྟན། །རྡོ་རྗེ་རྟག་ཏུ་ལག་ཏུ་
གཟུང་། །མི་མཐུན་ཐམས་ཅད་ཚར་གཅོད་མཆོག། དེ་ནས་རྡོ་རྗེ་མ་རྣམས་ཀྱི་གྲུབ་པ་མྱུར་དུ་
བསྒྲུབ་པའི་བར་དུ་བྱ་སྟེ། སེམས་ཅན་དགེ་ལ་དད་པ་དང༌། །མཆོད་ཅིང་དམ་ཚིག་བསྲུང་པ་སྟེ། །
ཕྱག་རྒྱ་གར་གྱི་མཆོད་པ་དང༌། །སེམས་ཅན་མ་རུངས་དྲགས་ཤུལ་བྱ། །གྲུབ་པ་མྱུར་བའི་རབ་ཏུ་
བྱ་བའོ། །རིག་པའི་རྒྱལ་པོའི་དཀྱིལ་འཁོར་གྱི་ཆོག་ལེའུ་ཚན་བཅུ་གཅིག་པ་རྫོགས་སོ།། །།
དཔལ་དེ་ཁོ་ན་ཉིད་འདུས་པ་ལས་འཇིག་རྟེན་གསུམ་ལས་རྣམ་པར་རྒྱལ་བའི་རྟོག་པའི་
དཀྱིལ་འཁོར་གྱི་ཆོག་རིམ་པ་ཕྱེ་བ་སྟེ། བརྒྱ་གྱ་དྲུག་པ་རྫོགས་སོ།། །།